|  |  |
| --- | --- |
|  |  |
| **Република Србија** | **Република Србија** |
| **МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ** | **МИНИСТАРСТВO ОДБРАНЕ** |

Министарство за људска и мањинска права и друштвени дијалог у сарадњи са Министарством одбране упућује

**Ј А В Н И П О З И В**

**организацијама цивилног друштва за подношење кандидатуре за чланство у Радној групи за израду Националног акционог плана за примену Резолуције Савета безбедности Уједињених нација 1325 – Жене, мир, безбедност у Републици Србији**

**I О Националном акционом плану за примену Резолуције СБ УН 1325 – Жене, мир и безбедност**

Резолуција 1325 СБ УН Жене, мир, безбедност једна је од најважнијих резолуција светске организације у области мира и безбедносне политике. Поменута Резолуција усвојена је 31. октобра 2000. године и наглашава последице оружаних сукоба по жене и девојчице и важност улоге жена у изградњи мира и постконфликтном опоравку друштва и у сагласности је са општеприхваћеним међународно – политичким и правним документима и стандардима у области мира, безбедности и људских права. Стога су владе држава чланица УН, на препоруку Генералног секретара УН, приступиле изради и усвајању националних планова за примену поменуте Резолуције.

Влада Србије усвојила је први Национални акциони план за примену Резолуције Савета безбедности Уједињених нација 1325 – Жене, мир и безбедност у Републици Србији (у даљем тексту: НАП) за период од 2010. до 2015. године. Након петогодишње примене, на предлог Министарства одбране, Влада Србије је усвојила и други НАП за период од 2017. до 2020. године.

На седници Политичког савета за спровођење НАП за примену Резолуције Савета безбедности Уједињених нација 1325 – Жене, мир и безбедност у Републици Србији (2017 – 2020), одржаној 10. фебруара 2022. године, донета је одлука о покретању процедура за израду трећег НАП-а. Имајући у виду да је други Национални акциони план истекао крајем 2020. године, потребно је формирати радну групу која ће радити на тексту трећег НАП-а.

Основни задатак Радне групе за израду Националног акционог плана за примену Резолуције СБ УН 1325 – Жене, мир и безбедност је израда текста трећег НАП-а за примену Резолуције СБ УН 1325 – Жене, мир и безбедност. Предвиђено је да у раду Радне групе, осим представника институција и организација из састава Владе Р. Србије учествују и представници организација цивилног друштва.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор до три (3) организације цивилног друштва чији ће представници бити предложени за именовање министру одбране за чланство у Радној групи.

2. Јавни позив намењен је организацијама цивилног друштва које делују у областима

безбедности и унапређења положаја жена и родне равноправности (II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);

3. **Право учешћа** на Јавном позиву имају удружења и друге организације цивилног друштва основане и регистроване у складу са прописима Републике Србије и које делују у области безбедности и унапређења положаја жена и родне равноправности.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

1. да су **уписaне у рeгистaр нajмaњe три године** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ)
3. да поседују **пројектно искуство и експертизу** у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године;**
4. ***пожељно*** је да поседују **искуство у координацији, комуникацији и сарадњи са другим организацијама цивилног друштва, односно чланице су мреже или друге асоцијације организација цивилног друштва**;
5. ***пожељно*** је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последње 3 (три) године.**[[1]](#footnote-1)

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*);
* **листу пројеката** које је организација реализовала, односно **листу** **публикација** које је објавила у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим пројектима*; *Анекс 3 – Образац о објављеним публикацијама*);
* *пожељно* је доставити **доказ о чланству у мрежи или другој асоцијацији организација цивилног друштва** (*рефенренцу која документује чланство или уговор, меморандум о сарадњи, потврду мреже или друге асоцијалције*);
* *пожељно* је доставити **доказ о искуству у раду радних група и других радних и саветодавних тела** које формирају органи државне, покрајинске управе и локалне самоуправе,, **у последње 3 (три) године** (*списак радних тела и називе органа који су их основали и годину оснивања, пожељно је доставити копију решења/одлука о именовању*).[[2]](#footnote-2)

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 12.10.2022. године до 01.11. 2022. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **на имејл адресу** **sek.scd@minljmpdd.gov.rs**,сa нaпoмeнoм:  **„Кандидатура за чланство у Радној групи за израду НАП за примену Резолуције СБ УН 1325 – Жене, мир, безбедност у Републици Србији“.**

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, образована је **Комисија за избор организација цивилног друштва за чланство у Радној групи за израду НАП за примену Резолуције СБ УН 1325 – Жене, мир, безбедност у Републици Србији“**, која је састављена од представника Министарства одбране и Министарства за људска и мањинска права и друштвени дијалог.

Образована Комисија дужна је да најкасније у року од **30 дана од дана истека рока за подношење пријава** донесе **Предлог организација цивилног друштва за чланство у Радној групи за израду** **НАП за примену Резолуције СБ УН 1325 – Жене, мир, безбедност у Републици Србији** (у даљем тексту: Предлог). Предлог, као и сам Јавни позив, објавиће се на званичним интернет страницама Министарства за људска и мањинска права и друштвени дијалог и Министарства одбране и доставити подносиоцима пријава на Јавни позив електронским путем.

Именовање изабраних чланова извршиће министар одбране.

Евентуална питања око поступка подношења пријава могу се упутити на е-mail адресу: **sek.scd@minljmpdd.gov.rs**или на број телефона: 011/311-38-95.

**VI ДОДАТНЕ ИНФОРМАЦИЈЕ**

1. Министарствo за људска и мањинска права и друштвени дијалог и Министарство одбране **нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака Радне групе.**

2. Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијам.
1. Критеријуми 4. и 5. означени као „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-1)
2. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија по службеној дужности увидом у регистре које води Агенција за привредне регистре. [↑](#footnote-ref-2)